Utkast til formulering som tas inn i vedtektene i AS:


§ [X] Valgkomité

(1) Selskapet skal ha en valgkomité, bestående av begge kjønn, valgt av generalforsamlingen. Valgkomiteen skal bestå av tre medlemmer og et varamedlem.  En av valgkomiteens medlemmer skal velges blant aksjonærenes kommunedirektører.  Generalforsamlingen velger komiteens leder.

(2) Valgkomiteen skal, i tråd med retningslinjer vedtatt av generalforsamlingen, innstille kandidater til aksjonærvalgte styremedlemmer, styreleder og eventuelle varamedlemmer, samt foreslå godtgjørelse til styret og valgkomiteen.  Valgkomiteen skal gi skriftlig og begrunnet forslag til generalforsamlingen. Valgkomiteens forslag skal følge saksdokumentene til generalforsamlingen.

(3) Valgkomiteens medlemmer skal være uavhengig av styret og ledende ansatte. Styremedlemmer og daglig leder kan derfor ikke være medlem av komiteen.

[bookmark: _Hlk221098544](4) Komiteens medlemmer velges normalt for kommunevalgperioden. Gjenvalg kan finne sted.

(5) Valgkomiteens utgifter dekkes av selskapet.

(6) Selskapet skal informere om hvem som er medlemmer av valgkomitéen.

